Bulvių, skirtų šviežias vartoti, iš Lietuvos augintojų didmeninės ir mažmeninės prekybos ir kitose įmonėse 2018 m. lapkričio mėn., palyginti su 2017 m. atitinkamu laikotarpiu, supirkta 10,90 proc. mažiau, t. y. 2 996,039 t. Perdirbti skirtų bulvių supirkta 49,50 proc. daugiau – 807,822 t.  
Daržovių, skirtų šviežias vartoti, 2018 m. lapkričio mėn., palyginti su 2017 m. lapkričio mėn., supirkta 1,45 proc. mažiau, t. y. 4 236,198 t. Kininių kopūstų supirkimas sumažėjo 3,73 karto (iki 11,860 t), porų – 1,98 karto (iki 21,272 t), svogūnų laiškų – 21,82 proc. (iki 14,493 t), agurkų – 18,95 proc. (iki 120,732 t), salierų gumbų – 18,57 proc. (iki 10,093 t), baltagūžių kopūstų – 13,18 proc. (iki 1 313,401 t), morkų – 6,72 proc. (iki 1 018,842 t), burokėlių – 0,88 proc. (iki 400,748 t). Tačiau pomidorų buvo supirkta 55,01 proc. daugiau (422,739 t), svogūnų – 15,84 proc. daugiau (786,467 t), raudongūžių kopūstų – 11,30 proc. daugiau (26,374 t), salotų – 5,90 proc. daugiau (32,655 t).  
Pievagrybių, skirtų šviežius vartoti, 2018 m. lapkričio mėn., palyginti su 2017 m. atitinkamu laikotarpiu, supirkta 4,88 proc. daugiau (186,524 t).  
Obuolių, skirtų šviežius vartoti, supirkimas sumažėjo 26,48 proc. (iki 525,810 t).  
Perdirbimo įmonėse 2018 m. lapkričio mėn., palyginti su 2017 m. lapkričio mėn., daržovių supirkimas sumažėjo 5,02 proc. (iki 2 117,358 t). Tai lėmė 10,76 proc. (iki 1 723,763 t) sumažėjęs burokėlių supirkimas. Kitų daržovių supirkimas padidėjo: morkų – 2,56 proc. (iki 137,426 t), svogūnų – 17,80 proc. (iki 113,492 t), baltagūžių kopūstų – 54,34 proc. (iki 81,641 t), kitų daržovių (salotų, salierų ir kt.) – 4,25 karto (iki 61,036 t).  
Obuolių, skirtų perdirbti, supirkimas šiemet pasibaigė anksčiau, todėl jų buvo supirkta tik 203,087 t (2017 m. –2 295,820 t).